VS002375
Datum: 2002-07-17T02:00:00.000+02:00
datum_sodbe_i_stopnje: 2007-02-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kože in njihove posledice
fischer: izredno hudi primeri
odskodnina: 330.000 EUR (enotna odškodnina), glede na ugotovljeno soodgovornost tožnika in že plačano akontacijo odškodnine je dosojen ustrezno zmanjšan znesek
opombe: II Ips 1166/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Otrok.

## Škodni dogodek

Prometna nesreča – kot voznika otroškega kolesa ga je zbil avtomobil. Soodgovornost tožeče stranke je 50% (izvensodna poravnava glede temelja).

## Poškodba

Kontuzijski edem možganov, odrgnine desne goleni, rane po obrazu, stegnih in glavi, izpah medvretenčne ploščice, razpoka želodca, udarnina in oteklina hrbtenjače na ravni THXI-L1 - zaradi te poškodbe je paraplegik, motena je funkcija mehurja in črevesja.

## Telesne bolečine

Hude stalne bolečine – 22 dni, občasne hude – 30 dni, lahke bolečine – kumulativno 4 mesece, ki so še prisotne ob spremembah vremena.

#### Hospitalizacija

222 dni, od tega 65 dni v intenzivni terapiji, 14 dni nezavesten, 2 operaciji.

#### Ambulantno zdravljenje

34x pregledov pri specialistih.

#### Rehabilitacija

2 leti fizioterapija v rehabilitacijskem zavodu, doma in v bolnišnici.

#### Nevšečnosti med zdravljenjem

Infuzije ves čas intenzivne terapije, 5x splošna anestezija, MR, transfuzija, 64x RTG za kratek čas, CT, jemanje antibiotikov, povišana temperatura, 6 tednov cevka za odvod seča, 4 dni gnojno vnetje trebuha, 11 dni cevka v sapniku – dihanje z respiratorjem, 12 dni jemanje hormonov nadledvične žleze, 3 tedne nošenje mavčnih hlač, težave z vzdrževanjem higiene

## Strah

Zelo hud primarni strah za življenje ob dogodku – nekaj sekund, hud sekundarni strah – 3 leta, ves čas zdravljenja (v bolnišnici je ves čas prejemal pomirjevala).

## Zmanjšanje življenjske aktivnosti

Anatomske posledice – brazgotinska rašča ob hrbtenjači in v njej, v spodnjem delu prsne, vratne in ledvene hrbtenice; brazgotina na glavi, kolenih, dimljah in v desni kolenski kotanji, v trebušni steni in želodcu; prekinjene so tetive upogibalke obeh kolkov in mišice notranje obračalke. Funkcionalne posledice – pretirana gibljivost sklepov na spodnjih udih v nekaterih smereh, v drugih pa je zmanjšana, skoraj popolna mrtvoudnost na spodnjih udih, nezmožnost kontroliranja mišic zapiralk, mehurja in danke. Od pasu navzdol je popolnoma ohromel, ne more pokrčiti mišic, ne čuti dotika, bolečine, temperature in položaja nog. Stalni krči mišic. Dokončna nevrološka okvara mehurja, izgubljena sposobnost hotenega praznjenja črevesja. Za 50 do 70 % je zmanjšana groba moč levih ramenskih in nadlahtnih mišic, zmanjšana je gibljivost leve rame za 8%. Estetske posledice so brazgotine na trebuhu, kolkih, desnem kolenu. Zaradi poškodbe glave ima duševne posledice – šele po enem letu je ponovno začel govoriti, ki pa je občasno nerazumljiv in vzpostavljati socialne stike. Spominske sposobnosti so zmanjšane., v vsa mentalna opravila mora vlagati ogromno truda. Omejen je v socializaciji, ne more se udeleževati večine otroških iger, oviran je pri šolanju, omejen bo pri izbiri poklica. 20% je zmanjšana moč leve roke in koordinacija gibov. Duševne bolečine bodo v času adolescence še hujše. Potrebuje tujo pomoč 12 ur dnevno, za samostojno življenje ne bo nikoli sposoben.

#### Opis invalidnosti

Invalid I. Kategorije.

## Skaženost

Številne brazgotine, mrtvoudnost, omejena gibljivost rok.

---

OZ člen 179, 182